Ljósmyndarinn Hjördís Eyþórsdóttir gefur út sína fyrstu ljósmyndabók . Verkið „ Put all our Treasures Together ” er er verk um tímabil í lífi . Þar sem rótleysi , ferðalög , flakk og tilgangur lífsins eru meginþemað . Áhorfandinn er leiddur í gegnum ljósmyndir sem eru litlir fjársjóðir í hversdagsleikanum . „ Hugmyndin laumaðist svolítið aftan að mér , ég var búin að vera að mynda lengi án þess að vera með hugmynd um hvað ég ætti að gera við efnið . Þetta gerðist svo hægt og rólega að það má segja að verkið hafið orðið til án þess að ég fattaði það . Það var í raun ekki fyrr en ég var nýbúin að gera annað verk þar sem ég vann með safn ( e. archive ) eða fundnar myndir að ég ákvað að kíkja með opnum hug á þessar svokölluðu tilgangslausu ljósmyndir . Þá safnaði ég þeim saman og horfði á þær einsog þær væru fundnar myndir . Þaðan kemur svo hugmyndin um fjársjóðinn , því eitt og sér er einhver mynd ekkert svakalega merkileg en safnir þú þeim saman þá mynda þær í raun fjársjóðinn sem lífið er þegar maður er bara að lifa venjulegu lífi . Ég sá í þessum myndum mjög augljóst hvernig lífið mitt er búið að vera síðustu 3 ár , bæði jóðrænt og myndrænt og þetta kom mér mjög á óvart . Þarna hafði verkið fengið að vaxa samsíða lífinu mínu - alltaf að bætast í bunkann en enginn augljós áfangastaður . Svolítið einsog lífið , við vitum ekkert hvert það leiðir okkur . “ Auglýsing Hjördís segir þema verksins vera það sem blasti við henni , eftir að hún skoðaði myndirnar mikið eftir á , þ.e. mikið rótleysi , flakk og leit að einhverju sem sé ekki svo augljóst . „ Í raun er ég alls ekki að segja mína persónulegu sögu með verkinu , heldur er ég bara að sýna sögu af tímabili hver svo sem hún er og fólk gerir svo upp við sig hver sagan er . Það eru flestir sem hafa átt tímabil í lífinu sínu þar sem áfangastaðurinn er óljós , ég er svolítið að vinna með það , að verða fullorðin og átta mig á mínum tilgangi í þessu lífi . Án þess að dæma leiðina eða stjórna henni of mikið - ég sem höfundur verksins er í raun að setja saman í bók með sögu sem ég fann eftir að allt efnið var nú þegar til staðar . Þetta er mitt fyrsta verk sem er svona gefið út og ég er mjög stressuð og spennt fyrir viðtökunum . Verkið er útskriftarverk mitt úr Ljósmyndaskólanum en þar er megin áhersla lögð á að vinna með ljósmyndamiðilinn á listrænan hátt . Einnig var verkið valið sem eitt af 22 framúrskarandi útskriftarverkum hjá Blurring the Lines en þau hjá Blurring the Lines eru með það markmið að gefa ungum listamönnum platform á alþjóðlegum vettvangi og vekja athygli á því sem er að gerast í ljósmyndaheiminum í dag . Þá verður gefin út bók með öllum verkefnunum sem voru valin og þau kynnt á Paris Photo í París í nóvember . “ Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .